ddrg/super_eurlex huggingface dataset:
Rådets afgørelse

af 8. oktober 2002

om ændring af afgørelse 98/509/EF om indgåelse af en aftale mellem Det Europæiske Fællesskab og New Zealand om gensidig anerkendelse af overensstemmelsesvurdering

(2002/801/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum, og artikel 300, stk. 3, første afsnit, første punktum, og artikel 300, stk. 4,

under henvisning til forslag fra Kommissionen, og

ud fra følgende betragtning:

Med henblik på at sikre, at aftalen om gensidig anerkendelse af overensstemmelsesvurdering mellem Det Europæiske Fællesskab og New Zealand(1) (i det følgende benævnt "aftalen") fungerer effektivt, er det nødvendigt at ændre afgørelse 98/509/EF(2) for at beføje Kommissionen til at træffe alle de foranstaltninger, der er nødvendige for aftalens funktion -

TRUFFET FØLGENDE AFGØRELSE:

Eneste artikel

Artikel 3 i afgørelse 98/509/EF affattes således: "Artikel 3

1. Kommissionen repræsenterer Fællesskabet i det blandede udvalg, der er omhandlet i aftalens artikel 12, bistået af det særlige udvalg, Rådet har nedsat. Kommissionen foretager efter samråd med dette særlige udvalg de udpegelser, notifikationer og informationsudvekslinger og fremsætter de anmodninger om information, der er omhandlet i aftalen.

2. Fællesskabets holdning i det blandede udvalg fastlægges af Kommissionen efter samråd med det særlige udvalg, der er omhandlet i stk. 1."

Udfærdiget i Luxembourg, den 8. oktober 2002.

På Rådets vegne

T. Pedersen

Formand

(1) EFT L 229 af 17.8.1998, s. 62.

(2) EFT L 229 af 17.8.1998, s. 61.
Rådets afgørelse

af 8. oktober 2002

om ændring af afgørelse 98/508/EF om indgåelse af en aftale mellem Det Europæiske Fællesskab og Australien om gensidig anerkendelse af overensstemmelsesvurdering, -certificering og -mærkning

(2002/800/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 300, stk. 2, første afsnit, første punktum, og artikel 300, stk. 3, første afsnit, første punktum, og artikel 300, stk. 4,

under henvisning til forslag fra Kommissionen, og

ud fra følgende betragtning:

Med henblik på at sikre at aftalen mellem Det Europæiske Fællesskab og Australien om gensidig anerkendelse af overensstemmelsesvurdering, -certificering og -mærkning(1) (i det følgende benævnt "aftalen") fungerer effektivt, er det nødvendigt at ændre afgørelse 98/508/EF(2) for at beføje Kommissionen til at træffe alle de foranstaltninger, der er nødvendige for aftalens funktion -

TRUFFET FØLGENDE AFGØRELSE:

Eneste artikel

Artikel 3 i Rådets afgørelse 98/508/EF affattes således: "Artikel 3

1. Kommissionen repræsenterer Fællesskabet i det blandede udvalg, der er omhandlet i aftalens artikel 12, bistået af det særlige udvalg, Rådet har nedsat. Kommissionen foretager efter samråd med dette særlige udvalg de udpegelser, notifikationer og informationsudvekslinger og fremsætter de anmodninger om information, der er omhandlet i aftalen.

2. Fællesskabets holdning i det blandede udvalg fastlægges af Kommissionen efter samråd med det særlige udvalg, der er omhandlet i stk. 1."

Udfærdiget i Luxembourg, den 8. oktober 2002.

På Rådets vegne

T. Pedersen

Formand

(1) EFT L 229 af 17.8.1998, s. 3.

(2) EFT L 229 af 17.8.1998, s. 1.
Rådets afgørelse

af 8. oktober 2002

om ændring af afgørelse 2001/747/EF om indgåelse af aftalen om gensidig anerkendelse mellem Det Europæiske Fællesskab og Japan

(2002/804/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum, og artikel 300, stk. 3, første afsnit, første punktum, og artikel 300, stk. 4,

under henvisning til forslag fra Kommissionen, og

ud fra følgende betragtning:

Med henblik på at sikre, at aftalen om gensidig anerkendelse mellem Det Europæiske Fællesskab og Japan(1) (i det følgende benævnt "aftalen") fungerer effektivt, er det nødvendigt at ændre afgørelse 2001/747/EF(2) for at beføje Kommissionen til at træffe alle de foranstaltninger, der er nødvendige for aftalens funktion -

TRUFFET FØLGENDE AFGØRELSE:

Eneste artikel

Artikel 3 i afgørelse 2001/747/EF affattes således: "Artikel 3

1. Kommissionen repræsenterer Fællesskabet i det blandede udvalg og i eventuelle underudvalg, der er omhandlet i aftalens artikel 8, bistået af det særlige udvalg, Rådet har nedsat. Kommissionen træffer efter samråd med dette særlige udvalg de foranstaltninger, der kræves for aftalens gennemførelse.

2. Fællesskabets holdning i det blandede udvalg eller i et eventuelt underudvalg fastlægges af Kommissionen efter samråd med det særlige udvalg, der er omhandlet i stk. 1."

Udfærdiget i Luxembourg, den 8. oktober 2002.

På Rådets vegne

T. Pedersen

Formand

(1) EFT L 284 af 29.10.2001, s. 3.

(2) EFT L 284 af 29.10.2001, s. 1.
Kommissionens beslutning

af 14. oktober 2002

om listen over programmer for udryddelse og overvågning af dyresygdomme og listen over kontrolprogrammer med henblik på forebyggelse af zoonoser, hvortil der kan ydes EF-tilskud i 2003

(meddelt under nummer K(2002) 3879)

(2002/799/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved beslutning 2001/572/EF(2), særlig artikel 24, stk. 5, og artikel 32, og

ud fra følgende betragtninger:

(1) Ifølge artikel 3, stk. 2, i Rådets forordning (EF) nr. 1258/1999(3) finansieres programmer for overvågning og udryddelse af dyresygdomme af EUGFL, Garantisektionen. Med henblik på finanskontrollen anvendes artikel 8 og 9 i forordning (EF) nr. 1258/1999.

(2) Ved udarbejdelsen af listen over programmer for udryddelse og overvågning af dyresygdomme, hvortil der kan ydes EF-tilskud i 2003, og fastsættelsen af procentsatsen og beløbet for tilskuddet til de enkelte programmer bør der tages hensyn til både hvert enkelt programs interesse for EF og de disponible bevillinger.

(3) Ved udarbejdelsen af listen over kontrolprogrammer med henblik på forebyggelse af zoonoser, hvortil der kan ydes EF-tilskud i 2003, og fastsættelsen af procentsatsen og beløbet for tilskuddet til de enkelte programmer bør der tages hensyn til både hvert enkelt programs interesse for EF og de disponible bevillinger.

(4) Kommissionen har gennemgået hvert af de programmer, som medlemsstaterne har forelagt, fra såvel et veterinært som et finansielt synspunkt.

(5) De programmer, der er opført på listen i denne beslutning, skal senere godkendes enkeltvis.

(6) De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

1. EF yder i 2003 tilskud til de programmer for udryddelse og overvågning af dyresygdomme, der er opført i bilag I til denne beslutning.

2. Procentsatsen og EF-tilskuddet som foreslået for hvert af de i stk. 1 nævnte programmer er angivet i bilag I.

Artikel 2

1. EF yder i 2003 tilskud til de kontrolprogrammer med henblik på forebyggelse af zoonoser, der er opført i bilag II til denne beslutning.

2. Procentsatsen og EF-tilskuddet som foreslået for hvert af de i stk. 1 nævnte programmer er angivet i bilag II.

Artikel 3

Denne beslutning er rettet til medlemsstaterne.

Udfærdiget i Bruxelles, den 14. oktober 2002.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 19.

(2) EFT L 203 af 28.7.2001, s. 16.

(3) EFT L 160 af 26.6.1999, s. 103.

BILAG I

Liste over programmer for udryddelse og overvågning af dyresygdomme

Foreslået procentsats og EF-tilskud

>TABELPOSITION>

BILAG II

Liste over kontrolprogrammer med henblik på forebyggelse af zoonoser

Foreslået procentsats og EF-tilskud

>TABELPOSITION>
Kommissionens afgørelse

af 21. oktober 2002

om ændring af afgørelse 1999/215/EF om godtagelse af tilsagn afgivet i forbindelse med antidumpingproceduren vedrørende importen af binde- og pressegarn af polypropylen med oprindelse i Polen, Tjekkiet og Ungarn og om afslutning af proceduren med hensyn til importen af sådanne varer med oprindelse i Saudi-Arabien

(2002/890/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1), senest ændret ved forordning (EF) nr. 2238/2000(2), særlig artikel 8,

efter høring af det rådgivende udvalg, og

ud fra følgende betragtninger:

A. TIDLIGERE PROCEDURE

(1) I marts 1999 indførte Rådet ved forordning (EF) nr. 603/1999(3), senest ændret ved forordning (EF) nr. 1657/2001(4), en endelig antidumpingtold på importen af binde- og pressegarn af polypropylen med oprindelse i Polen, Tjekkiet og Ungarn.

(2) Inden for rammerne af proceduren godtog Kommissionen ved afgørelse 1999/215/EF(5), senest ændret ved afgørelse 2000/324/EF(6), et pristilsagn fra bl.a. det ungarske selskab Tiszai Vegyi Kombinat Rt ("selskabet").

B. FRIVILLIG TILBAGETRÆKNING AF TILSAGN

(3) Efter ændringer i dets handelsaktiviteter meddelte selskabet Kommissionen, at det ønskede at trække sit tilsagn tilbage. Selskabets navn bør derfor slettes på listen over selskaber, hvis tilsagn er godtaget, i artikel 1, stk. 1, i afgørelse 1999/215/EF.

C. ÆNDRING AF AFGØRELSE 1999/215/EF

(4) På baggrund af ovenstående bør listen i artikel 1, stk. 1, i afgørelse 2000/234/EF over selskaber, hvis tilsagn er godtaget, ændres i overensstemmelse dermed.

(5) Sideløbende med denne afgørelse trak Rådet ved forordning (EF) nr. 2011/2002(7) den fritagelse for antidumpingtold tilbage, som var indrømmet ved import af varer fremstillet af selskabet, og indførte en endelig antidumpingtold på de pågældende varer -

TRUFFET FØLGENDE AFGØRELSE:

Artikel 1

Tilsagnet fra Tiszai Vegyi Kombinat Rt trækkes hermed tilbage.

Artikel 2

Artikel 1, stk. 1, i afgørelse 1999/215/EF affattes således: "1. De tilsagn, der er afgivet af nedennævnte producenter i forbindelse med antidumpingproceduren vedrørende importen til Fællesskabet af binde- og pressegarn af polypropylen med oprindelse i Polen, Tjekkiet og Ungarn, godtages.

>TABELPOSITION>"

Artikel 3

Denne afgørelse træder i kraft dagen efter offentliggørelsen i De Europæiske Fællesskabers Tidende.

Udfærdiget i Bruxelles, den 21. oktober 2002.

På Kommissionens vegne

Pascal Lamy

Medlem af Kommissionen

(1) EFT L 56 af 6.3.1996, s. 1.

(2) EFT L 257 af 11.10.2000, s. 2.

(3) EFT L 75 af 20.3.1999, s. 1.

(4) EFT L 221 af 17.8.2001, s. 1.

(5) EFT L 75 af 20.3.1999, s. 34.

(6) EFT L 112 af 11.5.2000, s. 65.

(7) Se side 1 i denne Tidende.
Rådets afgørelse

af 5. november 2002

om udnævnelse af de svenske medlemmer af og suppleanter til Det Rådgivende Udvalg for Erhvervsuddannelse

(2002/C 279/01)

RÅDET FOR DEN EUROPÆISKE UNION HAR -

under henvisning til Rådets afgørelse af 18. december 1963 om vedtægten for Det Rådgivende Udvalg for Faglig Uddannelse(1),

under henvisning til de kandidatlister, som medlemsstaternes regeringer har forelagt Rådet, og

ud fra følgende betragtninger:

(1) Ved afgørelse af 30. september 2002(2) udnævnte Rådet medlemmer af og suppleanter til Det Rådgivende Udvalg for Erhvervsuddannelse for perioden fra den 30. september 2002 til den 29. september 2004, bortset fra de svenske repræsentanter.

(2) Der skal udnævnes svenske medlemmer af og suppleanter til udvalget for den resterende del af mandatperioden, dvs. indtil den 29. september 2004 -

TRUFFET FØLGENDE AFGØRELSE:

Artikel 1

Følgende udnævnes til medlemmer af og suppleanter til Det Rådgivende Udvalg for Erhvervsuddannelse for perioden fra den 5. november 2002 til den 29. september 2004:

I. REGERINGSREPRÆSENTANTER

>TABELPOSITION>

II. ARBEJDSTAGERREPRÆSENTANTER

>TABELPOSITION>

III. ARBEJDSGIVERREPRÆSENTANTER

>TABELPOSITION>

Artikel 2

Denne afgørelse offentliggøres til orientering i De Europæiske Fællesskabers Tidende.

Udfærdiget i Bruxelles, den 5. november 2002.

På Rådets vegne

T. Pedersen

Formand

(1) EFT 190 af 30.12.1963, s. 3090/63, ændret ved afgørelse af 9. april 1968 (EFT L 91 af 12.4.1968, s. 26).

(2) EFT C 243 af 9.10.2002, s. 1.
Kommissionens beslutning

af 7. november 2002

om ændring af Rådets direktiv 96/49/EF for så vidt angår tidsfristerne for, hvornår trykbærende fade, flaskebatterier og tanke til transport af farligt gods skal opfylde dets regler

(meddelt under nummer K(2002) 4343)

(EØS-relevant tekst)

(2002/885/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af De Europæiske Fællesskaber,

under henvisning til Rådets direktiv 96/49/EF af 23. juli 1996 om indbyrdes tilnærmelse af medlemsstaternes lovgivning om jernbanebefordring af farligt gods(1), senest ændret ved Kommissionens direktiv 2001/6/EF(2), navnlig artikel 6, stk. 4, tredje afsnit, og

ud fra følgende betragtninger:

(1) De europæiske standarder med tekniske detailspecifikationer for fremstilling og brug af samt trafik med trykbærende fade, flaskebatterier og tanke til transport af farligt gods er endnu ikke indsat i bilaget til direktiv 96/49/EF, da CEN endnu ikke har afsluttet standardiseringsarbejdet for deres vedkommende.

(2) Derfor er det nødvendigt at udsætte fristerne i direktiv 96/49/EF, artikel 6, stk. 4, for, hvornår sådanne trykbærende fade, flaskebatterier og tanke skal være i overensstemmelse med direktiv 96/49/EF.

(3) Direktiv 96/49/EF bør ændres i overensstemmelse hermed.

(4) For at undgå tvivl om retstilstanden bør denne beslutning finde anvendelse fra 1. juli 2001 -

VEDTAGET FØLGENDE BESLUTNING:

Artikel 1

I direktiv 96/49/EF affattes artikel 6, stk. 4, første og andet afsnit, således: "Medlemsstaterne kan opretholde de pr. 31. december 1996 gældende nationale bestemmelser om fremstilling og brug af samt trafik med fabriksnye trykbærende fade, flaskebatterier og tanke, jf. klasse 2 i bilaget, selv om de pågældende bestemmelser afviger fra bestemmelserne i bilaget, indtil der i bilaget er indsat henvisninger til standarder for fremstilling og brug af tanke, trykbærende fade og cylinderbatterier med samme bindende virkning som de deri indeholdte bestemmelser, dog ikke længere end til 30. juni 2003. Trykbærende fade, flaskebatterier og tanke, der er fremstillet før 1. juli 2003, og andre beholdere, der er fremstillet før 1. juli 2001, kan fortsat benyttes på de oprindelige betingelser, hvis de er vedligeholdt på det krævede sikkerhedsniveau.

Fristerne 30. juni 2003 og 1. juli 2003 forlænges for trykbærende fade, flaskebatterier og tanke, for hvilke der ikke findes detaljerede tekniske forskrifter, eller for hvilke der ikke er indsat tilstrækkelige henvisninger til relevante europæiske standarder i bilaget."

Artikel 2

Denne beslutning anvendes fra den 1. juli 2001.

Artikel 3

Denne beslutning er rettet til medlemsstaterne.

Udfærdiget i Bruxelles, den 7. november 2002.

På Kommissionens vegne

Loyola De Palacio

Næstformand

(1) EFT L 235 af 17.9.1996, s. 25.

(2) EFT L 30 af 1.2.2001, s. 42.
Kommissionens beslutning

af 7. november 2002

om ændring af Rådets direktiv 94/55/EF for så vidt angår tidsfristerne for, hvornår trykbærende fade, flaskebatterier og tanke til transport af farligt gods skal opfylde dets regler

(meddelt under nummer K(2002) 4344)

(EØS-relevant tekst)

(2002/886/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af De Europæiske Fællesskaber,

under henvisning til Rådets direktiv 94/55/EF af 21. november 1994 om indbyrdes tilnærmelse af medlemsstaternes lovgivning om transport af farligt gods ad vej(1), senest ændret ved Kommissionens direktiv 2001/7/EF(2), særlig artikel 6, stk. 4, tredje afsnit, og

ud fra følgende betragtninger:

(1) De europæiske standarder med tekniske detailspecifikationer for fremstilling og brug af samt trafik med trykbærende fade, flaskebatterier og tanke til transport af farligt gods ad vej er endnu ikke indsat i bilag A og B til direktiv 94/55/EF, da CEN endnu ikke har afsluttet standardiseringsarbejdet for deres vedkommende.

(2) Derfor er det nødvendigt at udsætte fristerne i direktiv 94/55/EF, artikel 6, stk. 4, for, hvornår sådanne trykbærende fade, flaskebatterier og tanke skal være i overensstemmelse med direktiv 94/55/EF.

(3) Direktiv 94/55/EF bør ændres i overensstemmelse hermed.

(4) For at undgå enhver tvivl om retstilstanden bør denne beslutning finde anvendelse fra 1. juli 2001 -

VEDTAGET FØLGENDE BESLUTNING:

Artikel 1

Artikel 6, stk. 4, første afsnit, i direktiv 94/55/EF affattes således: "Medlemsstaterne kan opretholde de pr. 31. december 1996 gældende nationale bestemmelser om konstruktion, brug og transportbetingelser for nye trykbærende fade og flaskebatterier, jf. den særlige bestemmelse i bilag C, punkt 4, og nye tanke, som afviger fra bestemmelserne i bilag A og B, indtil der i bilag A og B er indsat henvisninger til standarder for konstruktion og brug af sådanne tanke, trykbærende fade og flaskebatterier med samme bindende virkning som bestemmelserne i dette direktiv, dog ikke længere end til den 30. juni 2003. Trykbærende fade, flaskebatterier og tanke, der er fremstillet før 1. juli 2003, og andre beholdere, der er fremstillet før 1. juli 2001, kan fortsat benyttes på de oprindelige betingelser, hvis de er vedligeholdt på det krævede sikkerhedsniveau."

Artikel 2

Denne beslutning anvendes fra den 1. juli 2001.

Artikel 3

Denne beslutning er rettet til medlemsstaterne.

Udfærdiget i Bruxelles, den 7. november 2002.

På Kommissionens vegne

Loyola De Palacio

Næstformand

(1) EFT L 319 af 12.12.1994, s. 7.

(2) EFT L 30 af 1.2.2001, s. 43.
Rådets afgørelse

af 5. november 2002

om undertegnelse på Det Europæiske Fællesskabs vegne og midlertidig anvendelse af en aftale i form af et aftalememorandum mellem Det Europæiske Fællesskab og Den Føderative Republik Brasilien om ordninger for adgangen til markederne for tekstilvarer og beklædningsgenstande

(2002/877/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første og andet afsnit,

under henvisning til forslag fra Kommissionen, og

ud fra følgende betragtninger:

(1) Kommissionen har på Fællesskabets vegne ført forhandlinger med Brasilien om en bilateral aftale i form af et aftalememorandum om handel med tekstilvarer.

(2) Aftalen i form af et aftalememorandum blev paraferet den 8. august 2002.

(3) Aftalen i form af et aftalememorandum bør undertegnes på Fællesskabets vegne.

(4) For at begge parter kan drage fordel af aftalen umiddelbart efter de foreskrevne anmeldelser, bør den anvendes midlertidigt i afventning af, at de relevante procedurer for dens formelle indgåelse gennemføres, og under forudsætning af gensidighed -

TRUFFET FØLGENDE AFGØRELSE:

Artikel 1

Med henblik på aftalens indgåelse på et senere tidspunkt bemyndiges formanden for Rådet til at udpege de personer, som beføjes til på Fællesskabets vegne at undertegne aftalen i form af et aftalememorandum med Brasilien om handel med tekstilvarer.

Artikel 2

Aftalen i form af et aftalememorandum anvendes midlertidigt i afventning af, at procedurerne for dens formelle indgåelse gennemføres, og under forudsætning af gensidighed.

Teksten til aftalen er knyttet til denne afgørelse.

Artikel 3

1. I overensstemmelse med proceduren i artikel 17 i Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande(1) kan Kommissionen ændre anvendelsen af ordningen med dobbeltkontrol for visse varer efter konsultation med Brasilien, jf. punkt 6 i aftalememorandummet.

2. I overensstemmelse med proceduren i artikel 17 i forordning (EØF) nr. 3030/93 kan Kommissionen genindføre kontingentordningen, hvis Brasilien ikke overholder forpligtelserne i punkt 2 og 5 i aftalememorandummet eller i det supplerende godkendte protokollat, der er knyttet hertil.

Artikel 4

Denne afgørelse har virkning fra dagen efter offentliggørelsen i De Europæiske Fællesskabers Tidende.

Udfærdiget i Bruxelles, den 5. november 2002.

På Rådets vegne

T. Pedersen

Formand

(1) EFT L 275 af 8.11.1993, s. 1. Senest ændret ved Kommissionens forordning (EF) nr. 797/2002 (EFT L 128 af 15.5.2002, s. 29).
Rådets afgørelse

af 30. september 2002

om indgåelse af aftalen mellem Den Europæiske Union og Bosnien-Hercegovina om Den Europæiske Unions politimissions (EUPM's) aktiviteter i Bosnien-Hercegovina

(2002/845/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 24,

under henvisning til formandskabets henstilling, og

ud fra følgende betragtninger:

(1) Den 11. marts 2002 vedtog Rådet fælles aktion 2002/210/FUSP om Den Europæiske Unions politimission(1).

(2) I henhold til artikel 11 i denne fælles aktion skal status for EUPM's personale i Bosnien-Hercegovina, herunder eventuelt de privilegier, immuniteter og yderligere garantier, der er nødvendige, for at EUPM kan gennemføres og fungere tilfredsstillende, aftales efter proceduren i artikel 24 i traktaten om Den Europæiske Union.

(3) I henhold til Rådets afgørelse af 12. juli 2002, som bemyndigede formandskabet til at indlede forhandlinger, har formandskabet ført forhandlinger om en aftale med Bosnien-Hercegovina om EUPM's aktiviteter.

(4) Denne aftale bør godkendes -

TRUFFET FØLGENDE AFGØRELSE:

Artikel 1

Aftalen mellem Den Europæiske Union og Bosnien-Hercegovina om Den Europæiske Unions politimissions (EUPM's) virke i Bosnien-Hercegovina godkendes hermed på Den Europæiske Unions vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges herved til at udpege den (de) person(er), der er beføjet til at undertegne aftalen med bindende virkning for Den Europæiske Union.

Artikel 3

Denne afgørelse offentliggøres i EF-Tidende.

Artikel 4

Denne afgørelse har virkning fra dagen for offentliggørelsen.

Udfærdiget i Bruxelles, den 30. september 2002.

På Rådets vegne

P. S. Møller

Formand

(1) EFT L 70 af 13.3.2002, s. 1.